எளிதில் காணக்கிடைக்காத பல அரிய உயிரினங்களைப் பார்ப்பதற்காக, சிறுவர் முதல் பெரியவர்கள் வரை செல்லும் ஒரே இடம் சரணாலயம். இன்றைய நவநாகரிக உலகத்தில் வேகமான வாழ்க்கைமுறையில் தமிழகச் சரணாலயம் ஒவ்வொன்றும் கலையிழந்து காணப்படுகின்றன. ஆம், தன்னைக் காக்கவும், தனக்கான தேவையைப் பூர்த்திசெய்யவும், தேடி வரும் பறவையினங்களுக்கான சிறந்த வாழ்விடமாக தன்னை மாற்றவும் எவராவது வர மாட்டார்களா... என ஏங்கிக்கிடக்கும் தமிழகச் சரணாலயங்களில் ஈரோடு வெள்ளோடு பறவைகள் உய்விடமும் ஒன்று.